মিউনিখ বিমানবন্দর
মিউনিখ বিমানবন্দর (জার্মান: Flughafen München) (আইএটিএ: MUC, আইসিএও: EDDM) জার্মানির বাভারিয়া রাজ্যের রাজধানী মিউনিখে অবস্থিত আন্তর্জাতিক বিমানবন্দর। ফ্রাঙ্কফুর্ট বিমানবন্দরের পরে যাত্রী চলাচলের হিসেবে এটি জার্মানির দ্বিতীয়-ব্যাস্ততম বিমানবন্দর এবং ২০১৭ সালে ৪৪.৬ মিলিয়ন যাত্রী পরিচালনার জন্য ইউরোপের সপ্তম ব্যস্ততম বিমানবন্দরের মর্যাদা লাভ করে। আন্তর্জাতিক যাত্রী পরিচালনার পরিপ্রেক্ষিতে বিমানবন্দরটি বিশ্বের ১৫তম ব্যস্ততম বিমানবন্দরের স্থান পেয়েছে এবং ২০১৫ সালের হিসাবে এটি বিশ্বব্যাপী ৩৮তম ব্যস্ত বিমানবন্দর ছিল। ২০১৮ সালের মার্চে বিমানবন্দর থেকে ২৬৬টি ফ্লাইটের গন্তব্যস্থলে উড্ডয়ন পরিচালিত হত। গন্তব্যস্থলের সংখ্যার হিসাবে মিউনিখ বিমানবন্দর বিশ্বের পঞ্চম-বৃহত্তম বিমানবন্দর। মিউনিখ বিমানবন্দরটি লুফ্‌টহানজা এবং স্টার অ্যালায়েন্স সহ লুফ্‌টহানজা আঞ্চলিকের একটি হাব হিসেবে কাজ করে। বিমানবন্দরটি ফ্রাইজিংয়ের নিকট মিউনিখের ২৮.৫ কিমি (১৭.৭ মা) উত্তর-পূর্ব দিকে অবস্থিত এবং এটির নামকরণ মিউনিখে জন্মগ্রহণকারী প্রাক্তন বাভারিয় মন্ত্রী-সভাপতি ফ্রাঞ্জ জোসেফ স্ট্রাউসের নামে রাখা হয়েছে। বিমানবন্দরটি একটি অতিরিক্ত মধ্যমাঠ টার্মিনাল, দুটি রানওয়ে সহ বিস্তৃত মালবাহী এবং রক্ষণাবেক্ষণ সুবিধা সহ দুটি যাত্রী টার্মিনাল এবং এয়ারবাস এ৩৮০ সহ বৃহৎ আকারের বিমান পরিচালনা করার জন্য সম্পূর্ণরূপে সজ্জিত।